Diari Oficial de la Generalitat Valenciana


Sumari del DOGV 7412, del 27-11-2014 (2014/10717)

Notificació de la sentència dictada en el juí verbal número 490/2012.
---------------------------------------------------------------------

### Dades del document

Número de DOGV
:   7412

Data del DOGV
:   27-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10603


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el juí verbal número 490/2012. [2014/10441]  
Juí verbal 000490/2012  
De: comunitat de propietaris de l'edifici María B, de Finestrat.  
Procurador: Julio Costa Andreu.  
Contra: Vincent Berenguer i Ilda Anna Berenguer.  
Procurador/a: -  
María Engracia Román Ivorra, secretària del Jutjat de Primera Instància número 2 de Benidorm, faig constar que en este procediment verbal número 490/2012, seguit a instàncies de la comunitat de propietaris de l'edifici María B, de Finestrat, contra Vincent Berenguer i Ilda Anna Berenguer, s'ha dictat la sentència amb l'encapçalament i la part dispositiva següents:  
  
«Sentència número 411/2013  
Benidorm, 17 de desembre de 2013  
José Francisco Bernal Alcover, magistrat jutge titular del Jutjat de Primera Instància número 2 de Benidorm i partit, he vist les actuacions de juí verbal número 490/2012 seguides a instàncies de la demandant, la comunitat de propietaris de l'edifici María B, de Finestrat, representada pel procurador dels tribunals Julio Costa Andreu i assistida pel lletrat Adolfo Antonio Artigues Navarro, contra els demandats Vincent Berenguer i Ilda Anna Berenguer, en situació processal de rebel·lia, sobre la reclamació d'una quantitat.  
Dispositiva  
Estime íntegrament la demanda formulada pel procurador dels tribunals Julio Costa Andreu, en nom i representació processal de la comunitat de propietaris de l'edifici María B, de Finestrat, contra els demandats Vincent Berenguer i Ilda Anna Berenguer. Per això:  
  
a) Condemne els demandats Vincent Berenguer i Ilda Anna Berenguer a pagar a l'actora, la comunitat de propietaris de l'edifici María B, de Finestrat, de la suma reclamada com a principal en este procediment, 4.237,87 euros.  
b) Condemne els demandats, Vincent Berenguer i Ilda Anna Berenguer, a pagar a l'actora, la comunitat de propietaris de l'edifici María B, de Finestrat, els interessos legals meritats per eixa suma des de la data de reclamació judicial (09.03.2012) fins a la data d'esta resolució; i els interessos legals per mora processal de l'article 576 de la Llei d'Enjudiciament Civil, meritats des de la data d'esta resolució fins a la data en què la part demandada faça íntegrament el pagament que li deu.  
  
c) Condemne els demandats, Vincent Berenguer i Ilda Anna Berenguer, a pagar totes les costes processals d'este procediment.  
  
Expediu un testimoniatge literal de la sentència, uniu-la a estes actuacions i incloeu-ne l'original en el llibre de sentències civils d'este jutjat.  
Notifiqueu la resolució a les parts, feu-los saber que no és ferma i que en contra poden interposar un recurs d'apel·lació davant d'este jutjat, en el termini de 20 dies comptats des de l'endemà que es notifique, en què exposen les al·legacions en què basen la impugnació, a més d'esmentar la resolució contra la qual apel·len i les decisions que impugnen, perquè les conega posteriorment l'Audiència Provincial d'Alacant.  
  
S'indica a les parts que per a interposar el recurs d'apel·lació han de constituir un depòsit de 50 euros. Esta quantitat la consignaran en el compte de depòsits i consignacions obert a nom del jutjat o del tribunal, i hauran d'acreditar-lo en el moment que l'interposen. No s'admetrà a tràmit cap recurs el depòsit del qual no estiga constituït.  
  
Si el recurrent incorre en defecte, omissió o error en la constitució del depòsit, se li donarà el termini de dos dies per a esmenar el defecte, amb l'aportació, si és el cas, de documentació acreditativa.  
  
Si no ho fa es dictarà la interlocutòria que pose fi al tràmit del recurs, o que no admeta la demanda, i quedarà ferma la resolució impugnada.  
Si s'estimara totalment o parcialment el recurs, o la revisió o rescissió de la sentència, en la mateixa resolució es disposarà la devolució de la totalitat del depòsit.  
Quan l'òrgan jurisdiccional no admeta el recurs o la demanda, o confirme la resolució recorreguda, el recurrent o demandant perdrà el depòsit i se li donarà la destinació prevista en esta disposició.  
És la meua sentència, que pronuncie, mane i firme, jutjada definitivament en esta instància.  
Publicació. Esta sentència l'ha llegida i publicada el magistrat jutge que la firma el mateix dia de la data i en audiència pública. En done fe.»  
  
  
Els demandats, Vincent Berenguer i Ilda Anna Berenguer, estan en parador desconegut. Expedisc este edicte a fi que els valga de notificació de forma deguda.  
  
Benidorm, 10 d'abril de 2014.- La secretària judicial: María Engracia Román Ivorra.